Fanndís Friðriksdóttir

Fanndís Friðriksdóttir (født 9. mai 1990) er en islandsk fotballspiller og landslagsspiller (angrep, spiss) som i 2013 spilte vel ett år i Norge. 

I hjemlandet hadde hun for Breiðablik scoret mye over en periode på flere år, da hun ble hentet til Kolbotn Fotball Kvinner i Toppserien 2013 og ble klubbens toppscorer.  Så gikk hun for å være noen måneder i Arna-Bjørnar Fotball og rakk å knuse Amazon Grimstad med scoring i sin debutkamp.  Midt i mai 2014, etter hva Aftenposten kunne erfare, forlater Fanndis klubben på dagen for å rekke et vindu, og går til sitt tidligere lag på Island.  I 2017 spiller hun for franske Olympique de Marseille (kvinner).

Friðriksdóttir spilte sin første kamp for Islands kvinnelandslag i fotball 9. mars 2009, da Island tapte 0–2 for Danmark. Hun spiller fortsatt på landslaget i 2016.

Fanndís Friðriksdóttir er datter av den islandske tidligere landslagsspilleren Friðrik Friðriksson og tidligere OL-alpinist Nanna Leifsdóttir.

Referanser

Eksterne lenker 
 
 «Fanndís Friðriksdóttir», profil på KSÍs hjemmeside 

Islandske damelandslagsspillere i fotball
Spillere under EM i fotball for kvinner 2009
Spillere under EM i fotball for kvinner 2013
Fotballspillere for Kolbotn Fotball Kvinner
Fotballspillere for Olympique de Marseille
Islendinger
Fotballspillere for Arna-Bjørnar Fotball